แท้งมา5ปีแล้ว ไม่เคยกินยาคุมเลย แต่ก้อไม่ท้องอีกเลย ยังจะมีโอกาสมีลูกมั้ยค่ะตอนนี้อายุก้อ37แล้วค่ะ
สวัสดีค่ะ ในกรณีที่ผ่านมา 5 ปี มีเพศสัมพันธ์อย่างสม่ำเสมอ ไม่ได้ป้องกัน แต่ยังไม่มีบุตร อาจจะเข้าข่ายเป็นภาวะผู้มีบุตรยากภาวะมีบุตรยากนั้น จะวินิจฉัยเมื่อไม่สามารถตั้งครรภ์ได้ภายใน 1 ปี โดยที่ไม่ได้ใช้วิธีคุมกำเนิดใดๆ และมีเพศสัมพันธ์อย่างสม่ำเสมอ สาเหตุอาจเกิดจาก สาเหตุทางฝ่ายหญิงเช่นมีมดลูกที่ผิดปกติ ท่อนำไข่ตีบตัน ไข่ตกไม่สม่ำเสมอ หรือสาเหตุจากฝ่ายชายเช่นจำนวนอสุจิน้อยหรือไม่แข็งแรง ส่วนสาเหตุอื่นๆ ทั้งจากฝ่ายหญิงและฝ่ายชาย เช่น อายุมาก สูบบุหรี่ ดื่มแอลกอออล์เป็นประจำ เป็นต้นการหาสาเหตุแนะนำพบสูตินรีแพทย์ แพทย์จะตรวจร่างกายทั้งสามีและภรรยาอย่างละเอียดและส่งตรวจเพิ่มเติมที่จำเป็นต่อไป